සංගීතා වීරරත්න

සංගීතා වීරරත්න (1973 දෙසැම්බර් 13) ශ්‍රී ලංකාවේ ජනප්‍රිය සහ සම්මානනීය, සිනමා හා ටෙලි නාට්‍ය රංගන ශිල්පිනියකි. වයස අවුරුදු 16දී, එනම් 1990 වසරේදී ඇය රෝයි ද සිල්වා මහතාගේ ඉට්'ස් අ මැටර් ඔෆ් ටයිම් චිත්‍රපටියේ රඟපාමින් මුල්ම වරට ශ්‍රී ලාංකික රිදී තිරයට පිවිසුනාය. පසුව 1993 වසරේදී කමල් අද්දරාරච්චි සමග රඟපෑ එච්. ඩී. ප්‍රේමරත්න මහතාගේ සප්ත කන්‍යා චිත්‍රපටියෙන්, සංගීතා මෙරට සිනමා ක්ෂේත්‍රය තුල ඉමහත් සාර්ථකත්වයක් හිමිකරගත්තාය. වර්ථමානය වන විටදී, චිත්‍රපටි 50 කට වඩා සංඛ්‍යාවකට රංගනයෙන් දායක වී තිබෙන සංගීතා, ලාංකික සිනමා ක්ෂේත්‍රයේ කැපී පෙනෙන චරිතයක් ලෙස හැඳින්විය හැක.

පුද්ගලික දිවිය
මෙරට චිත්‍රපටි කලාකරුවෙකු වූ තිමති වීරරත්න මහතාට දාව, පවුලේ දෙවන දියණිය ලෙස සංගීතා උපන්නාය. ඇය සිය මූලික අධ්‍යාපන කටයුතු පානදුර ශාන්ත ජෝන් පාසලෙන්ද, ද්විතීක අධ්‍යාපන කටයුතු කොළඹ වැස්ලියන් විද්‍යාලයෙන්ද හැදෑරුවාය.

2002 වසරේදී ඇය, ව්‍යාපාරිකයෙක් වූ රොෂාන්ත කාරියප්පෙරුම මහතා (සියත ටීවී හිමිකරු) සමග විවාහ වූවාය.

කලා දිවිය
1991 වසරේදී රෝයි ද සිල්වා මහතාගේ ඉට්'ස් අ මැටර් ඔෆ් ටයිම් චිත්‍රපටියේ රඟපාමින් සංගීතා මෙරට සිනමා ක්ෂේත්‍රය තුල මුල් වරට පා තැබුවාය. ශ්‍රී ලංකා සිනමාව තුල එකල බැබලෙමින් සිටි ජනප්‍රිය තාරකාවන් වූ, මාලිනී ෆොන්සේකා, විජය කුමාරතුංග, සහ ගාමිණී ෆොන්සේකා වැනි දැවැන්තයින් සමග රංගනයේ යෙදීමේ අවස්ථාවද, එහිදී ඇයට හිමිවිය.

2001 වසරේ තිරගත වූ, බෙනට් රත්නායක මහතා විසින් අධ්‍යක්ෂණය කරන ලද අස්වැසුම චිත්‍රපටියේ සිදුකල විශිෂ්ඨ රංගනය හේතුවෙන්, එම වසරේ සරසවිය සම්මාන උළෙලේදී හොඳම නිලිය සම්මානය සම්මානය දිනාගැනීමට සංගීතාට හැකිවිය. එම සම්මාන උළෙලේම 2001 සිට 2003 වසර දක්වා ජනප්‍රියම නිලිය සම්මානය හිමිකරගත්තේද ඇයයි. ඇගේ රංගන දිවියේ වැදගත්ම චිත්‍රපටි ලෙස සප්ත කන්‍යා, නොමියෙන මිනිසුන්, මාරුතය, දුවට මවක මිස, දොරකඩ මාරාව, කිණිහිරියා මල්, අස්වැසුම, සළෙලු වරම සහ ධීවරී යන චිත්‍රපට හැඳින්විය හැක.http://www.sundaytimes.lk/021103/tv/2.html

මීට අමතරව 2006 වසරේ තිරගත වූ වසන්ත ඔබේසේකර මහතා විසින් අධ්‍යක්ෂණය කල, සෙව්වන්දි චිත්‍රපටිය නිෂ්පාදනය කලේ සංගීතා මහත්මියයි.

රංගනයන්

වසර චිත්‍රපටිය අධ්‍යක්ෂණය  2013  දෝණී  වී.සිවදාසන්  2007   උප්පලවන්නා  සුනිල් ආරියරත්න  2007   සංක්‍රාන්ති  අනුරුද්ධ ජයසිංහ  2006   සෙව්වන්දි  වසන්ත ඔබේසේකර  2006  නිලම්බරේ  කැලුම් පාලිත මහීරත්න 2005  ගරිල්ලා මාකටින්  ජයන්ත චන්ද්‍රසිරි  2004  මිල්ලෙ සොයා  විෂ්වනාත් බුද්ධික කීර්තිසේන  2003  සැපට දුකට සනී  රෝයි ද සිල්වා 2002  සළෙලු වරම  වසන්ත ඔබේසේකර  2002  ලව් 2002  රෝයි ද සිල්වා 2002  ඔන්න බබෝ  දිනේෂ් ප්‍රියසාද්  2001  අස්වැසුම  බෙනට් රත්නායක 2001  ජොන්සන් ඇන්ඩ් ගොන්සන්  රෝයි ද සිල්වා  2001  කිණිහිරියා මල්  එච්. ඩී. ප්‍රේමරත්න 2000  රෑ දනියෙල් දවල් මිගෙල් 2  රෝයි ද සිල්වා  2000  උණ්ඩය  කේ. ඒ. ඩබ්. පෙරේරා  1999  අයදිමි සමා  හේමසිරි සෙල්ලප්පෙරුම 1999  බහු භාර්යා  උදයකාන්ත වර්ණසූරිය 1999  පවුරු වළලු  ප්‍රසන්න විතානගේ  1998  දොරකඩ මාරාව  වසන්ත ඔබේසේකර 1998  සතුයි කිරුළ අපේ  සුනිල් සෝම පීරිස්  1998  රෑ දනියෙල් දවල් මිගෙල්  රෝයි ද සිල්වා  1997  නින්ජා ශ්‍රී ලංකා  රොබින් ප්‍රනාන්දු  1997  මහමෙර උසට  උදයකාන්ත වර්ණසූරිය  1997  සූරයෝ වැඩකාරයෝ  හේමසිරි සෙල්ලප්පෙරුම  1997  පුතුනි මට වාසනා  සුනිල් සෝම පීරිස් 1997  දුවට මවක මිස  සුමිත්‍රා පීරිස්  1996  හිත හොඳනම් වරදින්නේ නෑ  ඩබ්. රංජිත් පෙරේරා  1996  නරලොව හොල්මන්  දිනේෂ් ප්‍රියසාද්  1996  රත්තරන් මල්ලි  සුනිල් සෝම පීරිස්  1996  බොඩි ගාර්ඩ්  උපාලි පියරත්න 1995  චණ්ඩියගෙ පුතා  සුනිල් සෝම පීරිස්  1995  මාරුතය   වසන්ත ඔබේසේකර 1995  වාසනා වේවා  සුනිල් සෝම පීරිස්  1994  අරගලය  ක්‍රිස්ටි ෂෙල්ටන් ප්‍රනාන්දු  1994  රජ වන්සෙන් එකෙක්  හේමසිරි සෙල්ලප්පෙරුම  1994  නොමියෙන මිනිසුන්  ගාමිණී ෆොන්සේකා  1994  ලඳුනි ඔබ දෙවඟනකි ජයන්ත දාස් පෙරේරා  1993  ලස්සනයි බලන්න  සුනිල් සෝම පීරිස්  1993  සප්ත කන්‍යා  එච්. ඩී. ප්‍රේමරත්න  1993  යසස  ආනන්ද වික්‍රමසිංහ  1991  ඉට්'ස් අ මැටර් ඔෆ් ටයිම්  රෝයි ද සිල්වා 

ආශ්‍රිත

බාහිර සබැඳි


ප්‍රවර්ගය:1973 උපත්
ප්‍රවර්ගය:රංගන ශිල්පීන්